CELEX: 52021DP0035
Language: fi
Date: 2021-02-09 00:00:00
Title: Euroopan parlamentin päätös olla vastustamatta delegoidusta asetuksesta (EU) 2017/891 poikkeamisesta hedelmä- ja vihannesalan osalta ja delegoidusta asetuksesta (EU) 2016/1149 poikkeamisesta viinialan osalta vuonna 2020 covid-19-pandemian yhteydessä annetun delegoidun asetuksen (EU) 2020/884 muuttamisesta sekä delegoidun asetuksen (EU) 2016/1149 muuttamisesta 27. tammikuuta 2021 annettua komission delegoitua asetusta (C(2021)00371 – 2021/2530(DEA))

17.11.2021   
            
            
               FI
            
            
               Euroopan unionin virallinen lehti
            
            
               C 465/176
            
         
      P9_TA(2021)0035
      Päätös olla vastustamatta delegoitua säädöstä: tuki hedelmä- ja vihannesalalle ja viinialalle covid-19-pandemian yhteydessä
      Euroopan parlamentin päätös olla vastustamatta delegoidusta asetuksesta (EU) 2017/891 poikkeamisesta hedelmä- ja vihannesalan osalta ja delegoidusta asetuksesta (EU) 2016/1149 poikkeamisesta viinialan osalta vuonna 2020 covid-19-pandemian yhteydessä annetun delegoidun asetuksen (EU) 2020/884 muuttamisesta sekä delegoidun asetuksen (EU) 2016/1149 muuttamisesta 27. tammikuuta 2021 annettua komission delegoitua asetusta (C(2021)00371 – 2021/2530(DEA))
      (2021/C 465/22)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2021)00371),
               
            
                  —
               
               
                  ottaa huomioon maatalouden ja maaseudun kehittämisen valiokunnan 2. helmikuuta 2021 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon Euroopan parlamentin ja neuvoston asetuksen (EU) N:o 1306/2013 (1) ja erityisesti sen 62 artiklan 1 kohdan, 64 artiklan 6 kohdan ja 115 artiklan 5 kohdan,
               
            
                  —
               
               
                  ottaa huomioon Euroopan parlamentin ja neuvoston asetuksen (EU) N:o 1308/2013 (2) ja erityisesti sen 53 artiklan b ja h alakohdan ja 227 artiklan 5 kohdan,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon maatalouden ja maaseudun kehittämisen valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 9. helmikuuta 2021, ei ole esitetty vastalauseita,
               
            
                  A.
               
               
                  toteaa, että kun otetaan huomioon poikkeuksellisen vakava markkinahäiriö ja viinialalla vallitsevien vaikeiden olosuhteiden kasautuminen, joka juontaa juurensa siitä, kun Yhdysvallat määräsi unionin viinien tuonnille tulleja lokakuussa 2019, ja se, että tilanne jatkuu edelleen maailmanlaajuisen covid-19-pandemian vuoksi käynnissä olevien rajoittavien toimenpiteiden seurauksena, kaikilla jäsenvaltioilla ja kaikkien jäsenvaltioiden maanviljelijöillä on ollut poikkeuksellisia vaikeuksia asetuksen (EU) N:o 1308/2013 39–54 artiklassa säädettyjen viinialan tukiohjelmien kattamien toimien suunnittelussa, täytäntöönpanossa ja toteuttamisessa;
               
            
                  B.
               
               
                  toteaa, että näiden olosuhteiden yhdessä aiheuttaman ennennäkemättömän tilanteen vuoksi komissio hyväksyi 4. toukokuuta 2020 komission delegoidun asetuksen (EU) 2020/884 (3), jossa säädetään joustosta ja sallitaan poikkeaminen viinialalla sovellettavista delegoiduista asetuksista,
               
            
                  C.
               
               
                  toteaa, että näiden toimenpiteiden hyödyllisyydestä huolimatta viinimarkkinoilla ei ole onnistuttu palauttamaan tarjonnan ja kysynnän tasapainoa, eikä niillä odoteta saavutettavan sitä uudelleen lyhyellä tai keskipitkällä aikavälillä meneillään olevan covid-19-pandemian vuoksi;
               
            
                  D.
               
               
                  toteaa, että koska covid-19-pandemian odotetaan jatkuvan huomattavan osan varainhoitovuodesta 2021, komissio ehdotti, että delegoidussa asetuksessa (EU) 2020/884 säädettyjen toimenpiteiden soveltamista jatketaan varainhoitovuoden 2021 ajan;
               
            
                  E.
               
               
                  ottaa huomioon, että näiden jatkettavien joustojen ja poikkeamisten nopea täytäntöönpano on olennaisen tärkeää, jotta niiden avulla voidaan puuttua tuloksellisesti ja tehokkaasti viinialan tukiohjelmien toteuttamisen ongelmiin sekä estää uudet taloudelliset tappiot ja puuttua markkinatilanteeseen ja toimitusketjujen toiminnan häiriöihin viinialalla;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  Euroopan parlamentin ja neuvoston asetus (EU) N:o 1306/2013, annettu 17. joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).
      
         (2)  Euroopan parlamentin ja neuvoston asetus (EU) N:o 1308/2013, annettu 17. joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).
      
         (3)  Komission delegoitu asetus (EU) 2020/884, annettu 4. toukokuuta 2020, komission delegoidusta asetuksesta (EU) 2017/891 poikkeamisesta hedelmä- ja vihannesalan osalta ja komission delegoidusta asetuksesta (EU) 2016/1149 poikkeamisesta viinialan osalta vuonna 2020 covid-19-pandemian yhteydessä (EUVL L 205, 29.6.2020, s. 1).